पंजाब के पानी को बचाने के लिए शुरू की हस्ताक्षर मुहिम
भास्कर संवाददाता| तलवंडी साबो
पंजाबके पानी पर पंजाब का हक जताने के लिए लगातार शुरू की पंजाब वाटर रेफरेंडम 2017 मुहिम के अंतर्गत आल इंडिया सिक्ख स्टूडेंट फैडरेशन की तरफ से तख्त तख्त श्री दमदमा साहब में एक कैंप लगाया गया, इस दौरान हजारों लोगों ने अपने हस्ताक्षर कर पंजाब के पानी की पहरेदारी करने का ऐलान किया।
जानकारी अनुसार आल इंडिया सिक्ख स्टूडेंट्स फैडरेशन प्रधान करनैल सिंह पीर मुहम्मद के नेतृत्व में पूरे पंजाब अंदर लगातार पंजाब के पानी की चौकीदारी के लिए जनतक लहर बनाने के लिए संघर्ष आरंभ किया गया है जिसके अंतर्गत पंजाब में स्थित तीनों ही तख्त तख्त श्री अकाल साहब, तख्त श्री केसगड़ साहब और तख्त श्री दमदमा साहब में अलग अलग टीमें बना कर कैंप लगाए गए हैं। उक्त कैंपों में सिक्ख संगत की तरफ से भारी संख्या में हस्ताक्षर करवाए गए।
फैडरेशन के मालवा जोन के इंचार्ज प्रभजोत सिंह फरीदकोट ने बताया कि फैडरेशन पंजाब के हकों के लिए अहम रोल अदा करती रही है लेकिन पंजाब की राजनैतिक पार्टियां पंजाब के साथ हमेशा धोखा करती आईं हैं इस समय अकाली दल,कांग्रेस और आम आदमी पार्टी पानी प्रति पूरी तरह चुप्प हैं। उन्होंने कहा कि पंजाब के पानी को बचाने के लिए हमें एक जुटता दिखानी पड़ेगी। ये अकेला सिखों का मसला नहीं समूचे पंजाबियों का मसला है। कैंप दौरान बड़ी संख्या में सिक्ख संगतें ने पंजाब वाटर रेफरेंडम 2017 के लिए वोटिंग की। नौजवानों के साथ साथ औरतों ने भी पी.डब्लयू आर 2017 नाम की एप्लीकेशन डाउनलोड कर अपने फोन पर वोटिंग की। इस मौके हरजिन्दर सिंह, जैमल सिंह, हरदीप सिंह, दिलबाग सिंह, सुखचैन सिंह, गुरजिन्दर सिंह, गुरप्रीत सिंह, मास्टर गुरचरन सिंह, लखविन्दर सिंह, भुपिन्दर सिंह, जसविन्दर सिंह, दविन्दर सिंह, रघुवीर सिंह, खुशविन्दर सिंह, सेमल सिंह, गुरप्रीत सिंह भी मौजूद थे।
पंजाब के पानी को बचाने के लिए हस्ताक्षर मुहिम तख़्त साहब से शुरु की।
अिभयान
hin_Deva kas_Deva hin_Deva hin_Deva hin_Deva hin_Deva kas_Deva